ÚRAD VLÁDY SLOVENSKEJ REPUBLIKY
                Sekcia vládnej legislatívy

							         	Na rokovanie vlády SR
                                                                               	Dňa 22. februára 2006
                                                                               	 K materiálu č. 3300/2006
							         	K bodu č. 23

S T A N O V I S K O
 
k návrhu zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov – k novému zneniu

I.

   	Návrh zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov na rokovanie vlády SR predkladá ministerka spravodlivosti Slovenskej republiky Lucia Žitňanská ako iniciatívny materiál.

II.

Cieľom predkladaného návrhu zákona je predovšetkým odstrániť viaceré interpretačné a praktické nejasnosti, ktoré sa vyskytli v aplikačnej praxi najmä v súvislosti  s poslednou novelou Exekučného poriadku vykonanou zákonom č. 341/2005 Z. z.. Ďalej sa predkladaný návrh novely Exekučného poriadku dotýka problematiky výkonu rozhodnutí vo vzťahu k štátom, ktoré nie sú členmi EÚ a s ktorými Slovenská republika uzavrela dvojstranné zmluvy o tzv. právnej pomoci.    

Predkladateľ uvádza, že návrh zákona bude mať dopad na štátny rozpočet vo vzťahu k plateniu preddavkov súdmi pri vykonávaní exekúcie na vymoženie pohľadávky na výživnom, avšak tieto zvýšené výdavky nie možné dopredu vyčísliť. Hradené majú byť v rámci schválených limitov výdavkov kapitoly Ministerstva spravodlivosti SR v návrhu rozpočtu verejnej správy na roky 2006 až 2008. Navrhovaná úprava nebude mať dopad na rozpočty obcí a rozpočty vyšších územných celkov, na zamestnanosť, ani na tvorbu pracovných miest.

Predkladateľ uvádza, že návrh zákona je v súlade s Ústavou SR              a s medzinárodnými zmluvami, ktorými je Slovenská republika viazaná. 

Návrh zákona bol predmetom medzirezortného pripomienkového konania, ktorého vyhodnotenie je súčasťou materiálu. Na rokovanie vlády SR sa predkladá s rozporom s Krajským súdom Košice.

III.

Legislatívna rada vlády SR prerokovala predmetný návrh na svojom zasadnutí dňa 14. februára 2006 a odporučila návrh zákona predložiť na rokovanie vlády SR v novom znení, v ktorom budú zapracované jej pripomienky.

IV.

Sekcia vládnej legislatívy Úradu vlády Slovenskej republiky konštatuje, že v novom znení návrhu zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov sú všetky pripomienky Legislatívnej rady vlády Slovenskej republiky (15 pripomienok) zapracované. 

Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov schváliť. 

Bratislava 21. februára 2006
Vypracoval: V. Vázal

              Štefan  G r m a n
           		    generálny riaditeľ
	                                                            sekcie vládnej legislatívy